INSET ใจดีแจกปันผล 0.035 บ. ส่งซิกผลงานปีนี้สูงสุดเป็นประวัติการณ์!
INSET ใจดีแจกปันผล 0.035 บ. ขึ้น XD 22 พ.ย.นี้ พร้อมส่งซิกผลงานปีนี้สูงสุดเป็นประวัติการณ์! รับรู้รายได้โครงการ USO เฟส 1-2 ลุยประมูลงานใหม่เพิ่ม
INSET ใจดีแจกปันผล 0.035 บ. ขึ้น XD 22 พ.ย.นี้ พร้อมส่งซิกผลงานปีนี้สูงสุดเป็นประวัติการณ์! รับรู้รายได้โครงการ USO เฟส 1-2 ลุยประมูลงานใหม่เพิ่ม
11 พ.ย. 2562

นายศักดิ์บวร พุกกะณะสุต กรรมการผู้จัดการ บริษัท อินฟราเซท จำกัด (มหาชน) หรือ INSET เปิดเผยว่า ผลการดำเนินงานในงวดไตรมาส3/62 มีกำไรสุทธิอยู่ที่ 50 ล้านบาท เพิ่มขึ้น 12% จากงวดเดียวกันปีก่อน มีกำไรสุทธิอยู่ที่ 45 ล้านบาท สำหรับงวด 9 เดือนแรกของปี 2562 บริษัทมีกำไรสุทธิอยู่ที่ 97 ล้านบาท เพิ่มขึ้น 28%จากงวดเดียวกันปีก่อนมีกำไรสุทธิอยู่ที่ 76 ล้านบาท
อีกทั้งคณะกรรมการบริษัทมีมติอนุมัติให้จ่ายเงินปันผลระหว่างกาลในอัตรา 0.035 บาทต่อหุ้น โดยวันกำหนดรายชื่อผู้มีสิทธิได้รับปันผล (Record date) คือ วันที่ 25 พ.ย. 62  วันที่ไม่ได้รับสิทธิปันผล (XD) คือ วันที่ 22 พ.ย. 62 และกำหนดจ่ายปันผลเป็นเงินสดในวันที่ 6 ธ.ค.62
ทั้งนี้การที่ผลการดำเนินงานเติบโตได้ดี เนื่องจากบริษัทมีการรับรู้จากงานในมือ(Backlog)ที่มีอยู่แล้วประมาณ 2.7 พันล้านบาท โดยทยอยรับรู้จากโครงการ USO เฟส 1-2  และในส่วนของธุรกิจบำรุงรักษา โครงการ USO เฟส1 มีความสามารถในการทำกำไรได้ดีขึ้นด้วย
สำหรับภาพรวมการดำเนินธุรกิจใน 9 เดือนแรกของปีนี้ถือว่า เป็นไปตามเป้าหมายที่วางไว้ โดยภายหลังจากการระดมทุนในตลาดหลักทรัพย์ เอ็ม เอ ไอ ทำให้มีศักยภาพเพิ่มขึ้นสามารถยื่นประมูลงานที่มีขนาดใหญ่ขึ้น ช่วยหนุนให้ผลงานปีนี้ทุบสถิติสูงสุดเป็นประวัติการณ์
โดยปัจจุบันบริษัทมีความพร้อมที่จะเข้าประมูลงานในโครงการใหม่ๆ อย่างเต็มที่ โดยเฉพาะในโครงการที่เชื่อมโยงกับการวางระบบโครงข่ายเทคโนโลยี 5G ซึ่งเริ่มมีความชัดเจนมากขึ้นและคาดว่า INSET ซึ่งมีการดำเนินงานแบบครบวงจร จะได้รับอานิสงส์ในครั้งนี้
นอกจากงานวางระบบแล้ว บริษัทฯคาดว่าจะได้รับงานประเภท การรื้อ ถอนในระบบ 2G  และงานในส่วนของการ Upgrade เทคโนโลยีเพิ่มเติม ซึ่งจะเป็นงานที่เกิดขึ้นหลังจากการประมูล 5G ดำเนินการแล้วเสร็จ และจะช่วยผลักดันให้งานในมือรอรับรู้รายได้ในอนาคตเพิ่มขึ้น